Povinnosti vzdelávacej inštitúcie

I. Poskytovanie údajov

Vzdelávacia inštitúcia, ktorá uskutočňuje v príslušnom kalendárnom roku ďalšie vzdelávanie, je povinná do 15. februára nasledujúceho roku poskytnúť ministerstvu údaje:

1. počet zamestnancov zabezpečujúcich proces vzdelávania
2. zdroje financovania vzdelávania
3. veková a vzdelanostná štruktúra účastníkov ďalšieho vzdelávania a účastníkov ďalšieho vzdelávania, ktorí úspešne absolvovali záverečnú skúšku alebo skúšku
4. vzdelávacia činnosť inštitúcie 

Vzdelávacia inštitúcia poskytujúca akreditované vzdelávacie programy vedie register účastníkov ďalšieho vzdelávania, v ktorom sú  vedené tieto informácie:

1.	evidenčné číslo osvedčenia a dátum vydania osvedčenia
2.	meno a priezvisko držiteľa osvedčenia
3.	dátum a miesto narodenia držiteľa osvedčenia
4.	názov a číslo akreditovaného vzdelávacieho programu, ktorého sa účastník ďalšieho vzdelávania zúčastnil
5.	obdobie, v ktorom sa zúčastnil akreditovaného vzdelávacieho programu
6.	 dátum vykonania záverečnej skúšky.

Tieto informácie je vzdelávacia inštitúcia povinná vkladať v požadovanej štruktúre štvrťročne do informačného systému ďalšieho vzdelávania.

Formulár Register účastníkov ďalšieho vzdelávania je  zverejnený na stránke ministerstva.   

Vzdelávacia inštitúcia poskytujúca akreditované vzdelávacie programy oznamuje na účely kontroly dodržiavania podmienok akreditácie ministerstvu: 

- začiatok a miesto poskytovania akreditovaného vzdelávacieho programu, a to najmenej desať pracovných dní pred termínom jeho uskutočnenia; 
- v prípade neuskutočnenia nahláseného akreditovaného vzdelávacieho programu oznamuje túto skutočnosť ministerstvu najmenej jeden pracovný deň vopred. 
Formulár Oznam o začatí akreditovaného vzdelávacieho programu je zverejnený na stránke. 

II. Vedenie dokumentácie akreditovaného vzdelávacieho programu, ktorú tvorí: 

1. Projekt akreditovaného vzdelávacieho programu, ktorý obsahuje: 
•	vzdelávací program v takom obsahu a rozsahu ako bol akreditovaný,
•	profily odborných garantov a lektorov, doklady o vzdelaní, potvrdenia osvedčenia, certifikáty, potvrdenia o odbornej a lektorskej spôsobilosti.... 

2. Katalógový list účastníkov akreditovaného vzdelávacieho programu, ktorý obsahuje: 
•	názov akreditovaného vzdelávacieho programu,
•	dátum uskutočnenia akreditovaného vzdelávacieho programu,
•	deň, mesiac, rok a miesto narodenia účastníka vzdelávania,
•	meno, priezvisko a podpis účastníka vzdelávania,
•	počet vymeškaných hodín z celkového počtu hodín akreditovaného vzdelávacieho programu.

3. Výkaz o uskutočňovaní akreditovaného vzdelávacieho programu, ktorý obsahuje: 
•	názov akreditovaného vzdelávacieho programu,
•	dátum uskutočnenia akreditovaného vzdelávacieho programu, 
•	názov odborných tém učebného plánu, 
•	počet odprednášaných hodín, 
•	meno, priezvisko a podpis lektora. 

4. Výkaz o materiálnom, technickom a priestorovom zabezpečení akreditovaného vzdelávacieho programu, ktorý obsahuje: 
•	názov akreditovaného vzdelávacieho programu,
•	dátum uskutočnenia akreditovaného vzdelávacieho programu,
•	údaje o priestorovom zabezpečení vzdelávania,
•	údaje o vybavení didaktickou technikou,
•	údaje o študijných materiáloch.

5. Protokol o záverečnej skúške každého účastníka akreditovaného vzdelávacieho programu, ktorý obsahuje: 
•	názov vzdelávacej inštitúcie,
•	číslo protokolu,
•	meno a priezvisko účastníka akreditovaného vzdelávacieho programu,
•	deň, mesiac, rok a miesto narodenia účastníka vzdelávania,
•	názov a rozsah akreditovaného vzdelávacieho programu,
•	obsah a formu skúšky,
•	výsledok skúšky,
•	dátum vykonania skúšky,
•	meno, priezvisko a podpis skúšajúceho.

6. Hodnotenie kvality uskutočneného akreditovaného vzdelávacieho programu účastníkmi ďalšieho vzdelávania, ktoré  je zamerané najmä na aktuálnosť obsahu vzdelávania, kvalitu lektorského zabezpečenia a úroveň organizačného a materiálno-technického zabezpečenia vzdelávania.

III. Oznamovanie zmien v akreditovanom vzdelávacom programe
•	Vzdelávacia inštitúcia, ktorej ministerstvo vydalo potvrdenie o akreditácii vzdelávacieho programu, uskutočňuje akreditovaný vzdelávací program za podmienok, za akých bolo potvrdenie o akreditácii vzdelávacieho programu vydané. 
•	Nie je možné samovoľne meniť názov, obsah a rozsah akreditovaného vzdelávacieho programu, odborných garantov a lektorské zabezpečenie, všetky zmeny je potrebné predložiť na posúdenie ministerstvu.
•	Bez posúdenia v akreditačnej komisii možno schválený rozsah vzdelávacieho programu  zvýšiť najviac o 20 %; túto skutočnosť nám iba listom oznámte. 
•	Všetky ostatné zmeny ste povinní predložiť na posúdenie ministerstvu. 
•	V prípade, že ide o výraznejšie zmeny v akreditovanom vzdelávacom programe, je potrebné vypracovať a podať novú žiadosť o akreditáciu vzdelávacieho programu. 
•	Ak máte záujem o zmenu v akreditovanom vzdelávacom programe, napíšte nám mail, usmerníme Vás. 

IV. Zaraďovanie nových garantov a lektorov

•	V prípade, že žiadate o zaradenie nového lektora/garanta použite formulár Žiadosť o zaradenie nového lektora/garanta - naskenovanú aj s podpisom štatutára.  
•	Ďalej zašlite naskenovaný pracovný životopis, doklad o vzdelaní, certifikáty, ktoré súvisia s obsahom vzdelávacieho programu, potvrdenie o dĺžke odbornej praxe a o výkone lektorskej činnosti. 
•	Na vyhodnotenie je potrebné poslať všetky uvedené dokumenty naraz a na potrebné obdobie podľa zákona. 
•	Formuláre nájdete v časti Formuláre a odporúčané vzory.
•	Upozorňujeme, že odborný garant a lektor musia spĺňať zákonom stanovené kritéria, ktoré nájdete napr. v časti Pokyn na vypracovanie žiadosti o akreditáciu.  
•	Ak neviete dostatočne deklarovať požadovanú odbornú prax a lektorskú spôsobilosť žiadosť nezasielajte!!! 

V. Oznamovanie zmeny sídla, názvu, zrušenie alebo zániku vzdelávacej inštitúcie
•	Vzdelávacia inštitúcie je povinná oznámiť všetky uvedené zmeny.
•	Súčasťou oznámenia je aj zaslanie naskenovanej kópie dokladov, ktoré súvisia s oznamovanými zmenami – napr. výpis z obchodného registra a pod. 
•	Všetko zašlite naskenované mailom. 
•	Zmeny ste povinní oznámiť najneskôr do 30 dní odo dňa uskutočnenia zmeny.  

Konzultácie: 
Bibiana Lazarová
E-mail: bibiana.lazarova@minedu.sk